梵文

梵文係印度經典語文，印度敎、佛敎、錫克敎同埋耆那教都係用佢嚟寫經典。梵文係印度廿三隻法定話之一。

梵文喺南亞同東南亞嘅地位，同歐洲希臘文同拉丁文一樣咁特殊。佢影響、發展成今時今日好多種話。喺經典時期之前，梵文以吠陀梵文出現，呢隻文就出現喺梨俱吠陀上面，係現存最古老嘅梵文。吠陀梵文可以推上公元前1500年，係印歐語系最古老嘅成員之一。

用梵文寫嘅文學好豐富，有好多詩詞。科技、思想、宗敎都係用佢嚟寫。今時今日都用喺宗敎禮儀之上。梵文好少用嚟講，不過亦有機構想復興呢隻話。